झुंझुनूं (सीकर). एककॉलेज की छात्रसंघ उपाध्यक्ष पिंकी राव ने गुरुवार सुबह कॉलेज कैंपस के सूखे कुएं में कूदकर आत्महत्या कर ली। दो घंटे की मशक्कत के बाद उसकी लाश निकली।
क्या हुआ कॉलेज में?
- गुरुवार को ईद मिलादुन्नबी के मौके पर छुट्टी के बावजूद परीक्षा फॉर्म भरे जाने के लिए कॉलेज खुला था।
- काफी संख्या में छात्र-छात्राएं भी कॉलेज में मौजूद थे।
- प्रत्यक्षदर्शी छात्रों की माने तो पिंकी सुबह करीब साढ़े 10-11 बजे मोबाइल पर किसी से बात करते हुए कॉलेज कैंपस स्थित मंदिर की ओर जा रही थी।
- वह कुछ देर के लिए तो वहां बैठी बात करती रही और फिर अचानक कुएं की मुंडेर पर जा चढ़ी।
- इससे पहले कि कोई उसे रोक पाता वह कुएं में कूद गई।
- मृतका के पिता ने कोतवाली थाने में दी रिपोर्ट में बेटी की मौत के कारणों के जांच की मांग की है।
15 मिनट बाद ही पहुंच गई पुलिस
सूचना मिलने के करीब 15 मिनट बाद ही कोतवाली पुलिस मौके पर पहुंच गई। पुलिसकर्मियों ने कुएं में झांक कर देखा, गहराई में कुछ दिखाई नहीं दे रहा था। डीएसपी गोपाल शर्मा भी मौके पहुंच गए। पुलिस ने लाेरिंग मशीन मंगाई, फिर पिंकी को बाहर निकाला गया। हॉस्पिटल में ले जाने पर डॉक्टरों ने उसे मृत घोषित कर दिया। पिता, लीलाधर के पहुंचने पर दोपहर बाद शव का पोस्टमार्टम कराया गया।
पुलिस ने जब्त किया पिंकी का मोबाइल व बैग
पुलिस ने पिंकी का बैग व मोबाइल फोन जब्त किया है। तलाशी में किसी तरह का सुसाइड नोट नहीं मिला है। कोतवाल हरिसिंह धायल ने बताया कि पिता की रिपोर्ट के बाद उसके मोबाइल की कॉल डिटेल खंगाली जाएगी।
बोतल के पानी में एल्ड्रिन जैसी गंध : पुलिस ने मौके से एक प्लास्टिक बोतल भी जब्त की है। बोतल में थोड़ा गंदला-सा पानी है। सूंघने पर इसमें एल्ड्रिन जैसी गंध आ रही है। इसकी भी जांच कराई जाएगी। पोस्टमार्टम रिपोर्ट के बाद ही पता चलेगा कि पिंकी ने वह पानी पिया था या नहीं।
आगे की स्लाइड में देखिए घटना के बाद की फोटोज।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva